Με τον όρο Δίκη των Δικαστικών αναφέρεται η δίκη υπό το επίσημο όνομα "The United States of America vs. Josef Altstötter, et al." ("Οι ΗΠΑ κατά του Γιόζεφ Αλτστέτερ και άλλων") που διεξήχθη ως μια από τις επακόλουθες δίκες που προέκυψαν από την διαδικασία της Δίκης της Νυρεμβέργης. Οι συνακόλουθες αυτές δίκες δεν εκδικάστηκαν από Διεθνές δικαστήριο, όπως η κύρια δίκη, αλλά την δίωξη εκκίνησαν και έφεραν σε πέρας οι ΗΠΑ, αν και διεξήχθησαν στο Δικαστικό μέγαρο της Νυρεμβέργης όπως και η κύρια δίκη.